Παγκόσμια ρεκόρ στην κολύμβηση

[thumb|right|255px|Ο [Καίλεμπ Ντρέσελ κατέχει τα περισσότερα παγκόσμια ρεκόρ κολυμβήσεως ανδρών, με 4 σε ατομικά και 2 σε ομαδικά αγωνίσματα.]]
Οι **καλύτερες επιδόσεις** (χρόνοι) που έχουν σημειωθεί ποτέ στα αγωνίσματα κολύμβησης, γνωστές ως **παγκόσμια ρεκόρ** στην **κολύμβηση**, δίνονται στους πίνακες που ακολουθούν για τα αγωνίσματα στα οποία επίσημες επιδόσεις αναγνωρίζονται από την Παγκόσμια Ομοσπονδία Κολύμβησης (*World Aquatics*, πρώην FINA). Στην κολύμβηση τηρούνται ξεχωριστά ρεκόρ για τους αγώνες σε κολυμβητική δεξαμενή (πισίνα) ολυμπιακών διαστάσεων, δηλαδή με μήκος 50 μέτρα (ρεκόρ που θεωρούνται τα σημαντικότερα), και τους αγώνες σε δεξαμενή μήκους 25 μέτρων (όπου οι χρόνοι είναι μικρότεροι). Εκτός αυτού, υπάρχουν πολλές ηλικιακές κατηγορίες ρεκόρ, αλλά εδώ παρατίθενται μόνο οι «γενικές» (*open*) κατηγορίες ανδρών και γυναικών, που περιλαμβάνουν τα καλύτερα ρεκόρ για το κάθε φύλο, ανεξαρτήτως ηλικίας. Εκτός αυτών, υπάρχουν πλέον και επίσημα αγωνίσματα όπου ανταγωνίζονται ομάδες αποτελούμενες τόσο από άνδρες όσο και από γυναίκες, και τα σχετικά ρεκόρ αναγνωρίζονται μετά από ψηφοφορία του τεχνικού συνεδρίου κολυμβήσεως της FINA στις 25 Ιουλίου 2013.

[alt=|thumb|left|250px|Η [Κέιτι Λεντέκι κατέχει τα περισσότερα (4) παγκόσμια ρεκόρ σε ατομικά αγωνίσματα κολυμβήσεως.]]
Η διαδικασία αναγνωρίσεως των ρεκόρ περιγράφεται από τον κανονισμό SW12 της FINA. Περιλαμβάνει την υποβολή πιστοποιητικών για την ακρίβεια του συστήματος χρονομετρήσεως και το ακριβές μήκος της δεξαμενής, την εφαρμογή των κανόνων της FINA σχετικώς με τα μαγιό, καθώς και αρνητικά τεστ για τη χρήση απαγορευμένων ουσιών από τον κολυμβητή ή την κολυμβήτρια που σημείωσε το νέο ρεκόρ. Ρεκόρ μπορούν να επιτευχθούν σε ενδιάμεσες αποστάσεις κατά τη διάρκεια ενός αγώνα, καθώς και για το πρώτο «σκέλος» ενός αγώνα «σκυταλοδρομίας» (ομαδικού). Τα ρεκόρ που δεν έχουν ακόμα αναγνωρισθεί πλήρως σημειώνονται στους πίνακες με το σύμβολο #.

Ορισμένα από τα ρεκόρ που δίνονται στους πίνακες σημειώθηκαν από αθλητές ή αθλήτριες που φορούσαν ολόσωμα μαγιό κατασκευασμένα από πολυουρεθάνη ή άλλα υλικά που δεν θεωρούνται υφάσματα, και τα οποία βελτίωναν τις επιδόσεις. Αυτά τα μαγιό επιτρέπονταν από τον Φεβρουάριο του 2008 μέχρι τις 31 Δεκεμβρίου 2009. Απαγορεύθηκαν επειδή φαίνεται ότι βελτίωναν την επίδοση των πιο μεγαλόσωμων κολυμβητών και κολυμβητριών περισσότερο από όσο βελτίωναν την επίδοση των υπόλοιπων, και γενικότερα οι συντελεστές βελτιώσεως εξαρτώνταν από τη μορφολογία και την φυσιολογία των αγωνιζόμενων. Από την απαγόρευση μέχρι σήμερα, τα περισσότερα από τα ρεκόρ που είχαν σημειωθεί με μη υφασμάτινα «υπερμαγιό» σε αναγνωρισμένα αγωνίσματα έχουν καταρριφθεί από αθλητές και αθλήτριες που φορούσαν κανονικά, υφασμάτινα μαγιό. Αυτά που επιτεύχθηκαν με τη βοήθεια μη υφασμάτινων «υπερμαγιό» σημειώνονται στους παρακάτω πίνακες με πλάγια στοιχεία (*italics*).

## Πισίνα 50 μέτρων
### Ρεκόρ ανδρών

### Ρεκόρ γυναικών

### Ρεκόρ σε αγωνίσματα ανδρών-γυναικών

## Πισίνα 25 μέτρων
### Ρεκόρ ανδρών

Τα ρεκόρ που δεν σημειώθηκαν σε τελικούς: **h** – προκριματικός γύρος; **sf** – ημιτελικός; **r** – πρώτη σκυταλοδρομία;
**rh** – πρώτη σκυταλοδρομία σε προκριματικό γύρο;
**b** – τελικός Β; **†** – επίδοση καθ' οδόν προς τον τελικό χρόνο; **tt** – δοκιμαστική κούρσα (time trial); **ss** – ρεκόρ κόσμου με μη υφασμάτινο/τεχνολογικά εξελιγμένο μαγιό [απαιτείται διευκρίνιση].
WB - η καλύτερη παγκόσμια επίδοση που δεν θα επικυρωθεί από τη FINA

### Ρεκόρ γυναικών

Τα ρεκόρ που δεν σημειώθηκαν σε τελικούς: **h** – προκριματικός γύρος; **sf** – ημιτελικός; **r** – πρώτη σκυταλοδρομία;
**rh** – πρώτη σκυταλοδρομία σε προκριματικό γύρο;
**b** – τελικός Β; **†** – επίδοση καθ' οδόν προς τον τελικό χρόνο; **tt** – δοκιμαστική κούρσα (time trial); **ss** – ρεκόρ κόσμου με μη υφασμάτινο/τεχνολογικά εξελιγμένο μαγιό [απαιτείται διευκρίνιση].
WB - η καλύτερη παγκόσμια επίδοση που δεν θα επικυρωθεί από τη FINA.

### Ρεκόρ σε αγωνίσματα ανδρών-γυναικών

## Κατάταξη ανά κράτος
(αθροίσματα του αριθμού των ρεκόρ σε δεξαμενές 50 και 25 μέτρων)

## Παραπομπές


## Εξωτερικοί σύνδεσμοι
* Παγκόσμια ρεκόρ στην κολύμβηση στον ιστότοπο της *[[World Aquatics]]*

Ρεκορ παγκοσμ